《西林八景 其四 鸾坡积翠》
明代·张永明

繁阴佳秀满林皋，翠积鸾坡入望劳。大块文章荣草树，阳春明媚现焄蒿。

东风有意来芳境，游子无心折宝刀。到此便须为乐地，任教对景醉葡萄。

作者简介：（1499—1566）浙江乌程人，字钟诚，号临溪。嘉靖十四年进士。授芜湖知县，擢南京刑科给事中，连劾张瓒、严嵩、严世蕃等。累官至左都御史，时嵩已罢，乃以整饬纲维为己任。旋被劾，辞官归。有《庄僖公文集》。